cyanic-selkie/wikianc huggingface dataset:
Ջեքի Չան
Առաջին սխրանքները։ 1976–1979
1976 թ.-ին Ջեքի Չանը հեռագիր ստացավ հոնկոնգյան կինոպրոդյուսեր Վիլի Չանից, որը շատ էր տպավորված Ջեքի Չանի կասկադյորական հնարքներով։ Վիլի Չանը նրան դեր առաջարկեց ռեժիսոր Լո Վեիի ֆիլմում։ Լոն հավանելով Ջեքի Չանի խաղը Ջոն Վուի «Մահվան ձեռքը» (1976) ֆիլմում, նրան առաջարկեց գլխավոր դեր Բրյուս Լիի մասնակցությամբ ֆիլմի շարունակություն հանդիսացող «Նոր ցասումնալից բռունցքը» ֆիլմում Նա իր բեմական անունը փոխեց՝ դարձնելով Սինգ Լանգ (成龍, որը թարգմանվում է որպես "Դառնալ Վիշապ"), որպեսզի ընդգծի նրա նմանությունը Բրյուս Լիի բեմական անվան հետ, որը Սիու Լանգ էր (李小龍, թարգմանաբար՝ "Փոքրիկ Վիշապ")։ Ֆիլմը ձախողվեց կինովարձույթում, քանի որ Ջեքի Չանը անսովոր էր Լիի մարտարվեստին, բայց և այնպես Լո Վեյը շարունակեց նույն ոճի ֆիլմեր նկարահանել ։
Ջեքի Չանի համար առաջին մեծ ձեռքբերումն եղավ 1978 թ.-ին նկարահանված «Օձն արծվի ստվերում» ֆիլմը ։ Ջեքի Չանն աշխատում էր ռեժիսոր Յուեն Վու Պինգի հետ, որը նրան լիակատար ազատություն էր տվել հնարքներ բանեցնելու մեջ։ Ֆիլմը պատկանում էր կատակերգական քունգֆու ժանրին, որը նորույթ եղավ հոնկոնգյան հանդիսատեսների համար ։ Այնուհետև Չանը նկարահանվեց «Հարբած վարպետը» ֆիլմում, որը նրան մեծ հաջողություն բերեց ։
Երբ Չանը վերադարձավ Լո Վեյի կինոստուդիա, Լոն փորձեց ընդօրինակել «Հարբած վարպետը» ֆիլմի կատակերգական մոտեցումը և ստեղծեց «Մի քիչ կունգ ֆու» և «Աստրալային կունգ ֆու» ֆիլմերը ։ Լոն նույնիսկ Ջեքի Չանին թողեց հանդես գալ Քենետ Ցանի հետ որպես ռեժիսոր «Անվախ բորենի» ֆիլմում։ Երբ Վիլի Չանը լքեց Լո Վեյի կինոստուդիան, նա Ջեքի Չանին խորհուրդ տվեց մտածել, արժե արդյոք մնալ Լո Վեյի հետ։ «Անվախ բորենի 2» ֆիլմի նկարահանման ժամանակ Ջեքին խզեց իր պայմանագիրը Լո Վեյի հետ և տեղափոխվեց "Golden Harvest" կինոստուդիա ։
Հաջողությունները խաղարկային կատակերգություն ժանրում. 1980–1987
Վիլի Չանը դարձավ Ջեքիի անձնական մենեջերը և գործընկերը։ Նրանք համագործակցեցին միմյանց հետ շուրջ 30 տարի։ Վիլի Չանը կարևոր դեր խաղաց Ջեքիի միջազգային կարիերայի կայացման հարցում՝ սկսած նրանից, որ 1980 թ.-ին հանդես եկավ Հոլիվուդում։ Նրա առաջին հոլիվուդյան ֆիլմը «Ձեռնամարտ Բեթլ Կրիկում» (1980) ֆիլմն էր։ 1981 թ.-ին Ջեքի Չանը փոքր դեր խաղաց «Մրցարշավ «Թնդանոթային արկ» ֆիլմում, որը համաշխարհային կինովարձույթում վաստակեց 100 միլիոն դոլար։
«Հովանավորը» (1985) ֆիլմի առևտրային ձախողումից հետո Ջեքի Չանը ժամանակավորապես հրաժարվում է ամերիկյան շուկա ներթափանցելու իր փորձերից և վերադառնում է հոնկոնգյան ֆիլմերին, այդպիսով Ջեքի Չանը կարողացավ ավելի մեծ լսարան գրավել արևելյան Ասիայում։ Նրա «Երիտասարդ վարպետը» (1980) և «Վիշապ լորդը» (1981) ֆիլմերը մեծ հաջողություն ունեցան ճապոնական շուկայում։ «Երիտասարդ վարպետը» ֆիլմը գերազանցեց Բրյուս Լիի կողմից սահմանած եկամտային ռեկորդները և արդյունքում Ջեքին դարձավ Հոնկոնգի գերաստղ։ «Վիշապ լորդը» ֆիլմից սկսած Ջեքի Չանը սկսեց զբաղվել ավելի լուրջ ու դժվարին հնարքներ բեմադրելով ։
Չանը թողարկեց մի քանի ֆիլմեր իր օպերային ընկերների՝ Սեմո Հունգի և Յուեն Բյաոի մասնակցությամբ։ Նրանք միասին առաջին անգամ հանդես են եկել 1983 թ.-ին «Նախագիծ Ա» ֆիլմում, որտեղ ներկայացվում էր մարտարվեստի մոտիվներով վտանգավոր հնարքների բեմադրումներ։ Այն շահեց «Լավագույն խաղարկային դիզայն մրցանակը» «Հոնկոնգի կինոյի մրցանակաբաշխության» երրորդ ամենամյա փառատոնում ։ Հաջորդ տարիների ընթացքում «Երեք եղբայրները» հանդես եկան «Իմ երջանիկ աստղերը» եռագրությունում ։ 1985 թ.-ին Ջեքի Չանը նկարահանեց «Ոստիկանական պատմություն» ֆիլմը, որում զգացվում էր ամերիկյան մարտական կոմեդիաների ազդեցությունը ։ Այդ ֆիլմում Ջեքին կատարեց մի շարք վտանգավոր հնարքներ։ Ֆիլմը շահել է «Լավագույն ֆիլմ» անվանակարգը «Հոնկոնգի կինոյի մրցանակաբաշխությունում»։
1987 թ.-ին Ջեքի Չանը մարմնավորել է «Ասիական Բազեին» «Աստծո ասպազենք» ֆիլմում։ Ֆիլմի գլխավոր հերոսը իրենից ներկայացնում էր Ինդիանա Ջոնսի փոխակերպված տարբերակը։ Ֆիլմը մեծ հաջողություն ունեցավ Չանի հայրենիքում, վաստակելով 35 միլիոն դոլար ։
Հայտնի հոլիվուդյան ֆիլմերն ու առաջընթացը։ 1988–1998
1988 թ.-ին Ջեքի Չանը Սեմո Հունգի և Յեն Բյաոի հետ վերջին անգամ հանդես եկավ ևս մի ֆիլմում՝ «Հավերժ վիշապներ» անվանումով։ Ֆիլմի ռեժիսորներն էին Սամո Հունգը և Կորի Յուենը, իսկ չարագործին մարմնավորում էր Յուեն Վահը։ Վերջին երկուսը ևս Չինաստանի օպերայի ակադեմիայի շրջանավարտներ էին։
1980-ականներին և 90-ականների սկզբներին Չանը նկարահանվեց մի քանի հաջող շարունակություններում՝ սկսելով «Ոստիկանական պատմություն 2» ֆիլմից, որը 1989 թ.-ին «Հոնկոնգի կինոյի մրցանակաբաշխությունում» մրցանակ ստացավ։ Դրան հաջորդեցին «Աստծո ասպազենք 2. Կոնդոր գործողությունը» և «Ոստիկանական պատմություն 3. Առաջնակարգ ոստիկանը» ֆիլմերը, որի համար Ջեքի Չանը ստացավ Ոսկե Ձի կինոփառատոնի մրցանակ լավագույն դերի համար։ 1994 թ.-ին Չանը ստանձնեց Վոնգ Ֆեյ Հունի դերը «Հարբած վարպետը 2» ֆիլմում, որն այն ժամանակ «Time Magazine» ամսագրում հիշատակվեց որպես բոլոր ժամանակների 100 լավագույն ֆիլմերից մեկը ։ Հաջորդ շարունակությունը՝ «Ոստիկանական պատմություն 4. Առաջին հարվածը» չնայած մեծ հաջողություն ունեցավ Ջեքիի հայրենիքում, բայց արտասահմանյան շուկաներում մեծ շահույթ չունեցավ ։
Ջեքի Չանը հրաժարվել է Հոլիվուդում նկարահանվելու սկզբնական առաջարկներից, որովհետև նրան առաջարկում էին մարմնավորել բացասական կերպարների։ Այսպես օրինակ Սիլվեստր Ստալոնեն նրան առաջարկեց «Սիմոն Ֆենիքսի» դերը «Կործանողը» ֆիլմում։ Ջեքիի հրաժարվելուց հետո այդ դերը ստանձնեց Ուեսլի Սնայփսը ։
1995 թ-ին Ջեքի Չանը «Հաշվեհարդար Բրոնքսում» ֆիլմով վերջապես կարողացավ գրավել հյուսիսամերիկյան շուկան, ինչը հազվադեպ էր պատահում Հոնկոնգի աստղերի համար ։ «Հաշվեհարդար Բրոնքսում» ֆիլմի հաջողությունը Ջեքի Չանին դրդեց նկարահանել «Ոստիկանական պատմություն 3. Առաջնակարգ ոստիկանը» ֆիլմը, որը ԱՄՆ-ի կինովարձույթում վաստակեց 16, 270, 600 $ եկամուտ։ Ջեքի Չանի առաջին մեծ հաջողություն ունեցած ֆիլմը 1998 թ.-ին նկարահանված ոստիկանական էքշն կատակերգությունում ժանրի «Պիկ ժամ» ֆիլմն էր որտեղ նրա խաղընկերն էր Քրիս Թաքերը։ Ֆիլմը միայն ԱՄՆ-ում վաստակեց 130 միլիոն դոլար ։ Այդ ֆիլմը Ջեքի Չանին աստղ դարձրեց Հոլիվուդում և նա Ջեֆ Յանգի հետ նկարահանեց ինքնակենսագրական «Ես Ջեքի Չանն եմ» ֆիլմը։
Փառքը Հոլիվուդում։ 1999–2007
1998 թ.-ին Չանը թողարկեց իր վերջին ֆիլմը «Golden Harvest»-ում՝ «Ո՞վ եմ ես» անվանումով։ «Golden Harvest» կինոընկերությունը լքելուց հետո Ջեքի Չանը Շու Քիի հետ նկարահանում է «Հիանալին» ռոմանտիկ կատակերգությունը, որի սյուժեն կենտրոնացված էր միջնաձնյա հարաբերությունների վրա։ Ընդ որում ֆիլմը պարունակում էր մարտարվեստի որոշ տեսարաններ ։ 2000 թ.-ին Չանը մասնակցեց «Հնարքների վարպետ Ջեքի Չանը» PlayStation խաղի ստեղծմանը, որտեղ հերոսը խոսում է իր ձայնով և կատարում է Ջեքիի շարժումները ։ 2000 թ.-ին Ջեքի Չանը շարունակեց իր հաջողությունները Հոլիվուդում։ Նա Օուեն Ուիլսոնի հետ մասնակցեց «Շանհայան կեսօր» էքշն կատակերգությունում, որն այնուհետև ունեցավ իր շարունակությունը՝ ի դեմս «Շանհայան ասպետները» (2003) ֆիլմի։ Ապա 2001 թ.-ին Քրիս Թաքերի հետ նկարահանվեց «Պիկ ժամ 2» ֆիլմում, որն ավելի մեծ հաջողություն ունեցավ, քան նախորդը։ Համաշխարհային կինովարձույթում ֆիլմը վաստակեց 347 միլիոն դոլար։ Հատուկ էֆեկտների հետ նա առաջին անգամ փորձեր կատարեց «Սմոքինգ» (2002) և «Մեդալիոն» (2003) ֆիլմերում, որոնք այնքան էլ հաջողություն չունեցան քննադատական կամ եկամտային առումներով։ 2004 թ.-ին նա Սթիվ Լոգանի հետ նկարահանեց «Աշխարհի շուրջը 80 օրում» ֆիլմը, որը Ժյուլ Վեռնի համանուն վեպի փոխակերպված սցենարով տարբերակն է։
Չնայած «Շանհայան կեսօր» և «Պիկ ժամ» ֆիլմերի հաջողություններին, Չանը հիասթափվեց Հոլիվուդից, քանի որ այնքան էլ չէր վերահսկվում նկարահանման գործընթացը ։ Ի պատասխան «Golden Harvest»-ից դուրս գալու Ջեքի Չանը հիմնեց իր սեփական JCE Movies Limited (Jackie Chan Emperor Movies Limited) կինոստուդիան Այս կինոստուդիայում է նկարահանվել «Նոր ոստիկանական պատմություն», «Առասպել» և «Ռոբ Բի Հուդ» ֆիլմերը, որոնք մեծ հաջողություն ունեցան կինովարձույթում  ։
Այնուհետև 2007 թ.-ի օգոստոսին Ջեքին նկարահանվեց «Պիկ ժամ 3» ֆիլմում, որը կինովարձույթում վաստակեց 255 միլիոն դոլար, բայց Հոնկ Կոնգի կինովարձույթում հավաքած գումարը շատ հիասթափեցնող էր ։
Նոր փորձերը և ոճի փոփոխումը. 2008-ից այժմ
2008 թվականին լույս տեսած «Արգելված թագավորություն» ֆիլմում Ջեքի Չանն առաջին անգամ համագործակցեց չինացի դերասան Ջեթ Լիի հետ։ Ֆիլմում առատորեն օգտագործվել էին հատուկ էֆեկտներն և հնարքներից շատերն իրականացվել էին պարանների օգնությամբ ։ Այդ նույն թվականին Ջեքի Չանը հնչյունավորել է Կապիկ Վարպետին «DreamWorks Animation»-ի «Քունգ ֆու Պանդա» մուլտֆիլմում։ Մուլտֆիլմի հնչյունավորման վրա աշխատել են նաև Ջեք Բլեքը, Դասթին Հոֆմանը և Անջելինա Ջոլին ։ Ի հավելումն դրա նա օգնեց Էնթոնի Սզեթոյին «Ուշու» ֆիլմի սցենարի վրա աշխատելու հարցում, որը լույս տեսավ 2008 թ.-ի մայիսի 1-ին։ Ֆիլմում խաղում էին Սամո Հունգն ու Վան Վինջին՝ մարմնավորելով հոր և որդու կերպար ։
2007 թ.-ին Չանը նկարահանվել է «Սինդզյուկույի միջադեպ» ֆիլմում, որն իրենից ներկայացնում էր դրամատիկական դեր՝ առանց որևիցե մարտարվեստի տարրի։ Ռեժիսոր Դերեկ Յին Չանին այդ ֆիլմում վերցրել էր Ճապոնիայում բնակվող չինացի էմիգրանտի դեր մարմնավորելու համար ։ Ֆիլմը թողարկվել է 2009 թ.-ի ապրիլի 2-ին։ Ըստ Չանի բլոգի նա պատրաստվել է նկարահանել ֆիլմեր «Սինդզյուկույի միջադեպ» ֆիլմից հետո, որով էլ նա զբաղվել է հաջորդ տարիների ընթացքում ։ Ինչպես սպասվում է, շուտով լույս կտեսնի Աստծո ասպազենք շարքի մասին պատմող երրորդ ֆիլմը՝ Աստծո ասպազենք 3. Չինական կենդանակերպի նշաններ անվանումով։ Չանը վերջացրել է ֆիլմի նկարահանումները և այն լույս կտեսնի 12.12.12-ին ։ Քանի որ Ջեքի Չանը պարապուրդի չէր ուզում մատնվել, նա հոկտեմբերի վերջին Նյու Մեքսիկոյում սկսում է նկարահանվել «Լրտեսը հարևանությամբ» ֆիլմում ։ Այդ ֆիլմում Ջեքի Չանը մարմնավորում է գաղտնի լրտեսի դեր, որը նաև պետք է հոգ տանի ընկերուհու երեխաների մասին։
«Մեծ զինվորը» ֆիլմում Չանը նկարահանվել է Լիհոմ Վանգի հետ։ Ֆիլմը Չինաստանի Պատերազմող թագավորությունների ժամանակաշրջանի մասին է։ Ջեքի Չանի հերոսը միակ կենդանի մնացածն է իր ողջ բանակից և նա պետք է իր հակառակորդին, որին մարմնավորել է Լիհոմ Վանգը, հասցնի իր երկրի մայրաքաղաք։
2009 թ.-ի հուլիսի 22-ին նա լքեց Լոս Անջելեսը, որպեսզի մասնակցի «Կարատե տղան» ֆիլմի նկարահանումներին Պեկինում։ Ֆիլմն հանդիսանում էր օրիգինալ ֆիլմի վերանկարահանված տարբերակը ։ Ֆիլմն ԱՄՆ-ում լույս է տեսել 2010 թ.-ի հունիսի 11-ին և դա Չանի առաջին ամերիկյան ֆիլմն էր, որտեղ նա դրամատիկ դեր էր խաղում։ Ֆիլմում Ջեքի Չանը մարմնավորում է պարոն Հանին, որը կունգ ֆուի վարպետ է և Ջեյդեն Սմիթի հերոսին կունգ ֆու է սովորեցնում, որպեսզի վերջին կարողանա հակահարված տալ դպրոցական խուլիգաններին։ Հաջորդ՝ «Շաոլին» ֆիլմում Ջեքի Չանը մարմնավորում է խոհարարին, որը ֆիլմի գլխավոր դերերից մեկն է։
Նրա 100-րդ ֆիլմը «1911-ը» լույս է տեսել 2011 թ.-ի Սեպտեմբերի 26-ին։ Նա հանդիսանում էր ֆիլմի համառեժիսորը, կատարողական պրոդյուսերը և գլխավոր դերասանը ։ Չնայած որ Չանը ավելի քան տասը ֆիլմի ռեժիսոր է, բայց վերջին տասնամյակում սա նրա առաջին ռեժիսորական ֆիլմն էր։ Նախորդը եղել էր 1998 թ.-ին նկարահանված «Ո՞վ եմ ես» ֆիլմը։ «1911» ֆիլմի պրեմերիան կայացել է Հյուսիսային Ամերիկայում հոկտեմբերի 14-ին ։
Չանը 2011 թ.-ին «Կարատե տղան» ֆիլմի համար «Նիկդելիոնի երեխաների ընտրություն» մրցանակաբաշխությսն ժամանակ ստացել է «Favorite Buttkicker» մրցանակը ։ 2012 թ.-ին Կաննի կինոփառատոնում Ջեքի Չանը հայտարարել է, որ այլևս չի նկարահանվելու մարտաֆիլմերում։ Ավելի ուշ նա պարզաբանել է, որ մարտաֆիլմներն ամբողջովին չի լքի, այլ ուզում է խնայել իր մարմինը և դժվարին հնարքներն անձամբ չի անի ։
Անձնական կյանքը
1982 թ.-ին Ջեքի Չանն ամուսնացել է թայվանցի դերասանուհի Լին Ֆենգ-Ջիաոյի հետ։ Այդ նույն թվականին ծնվել է նրանց որդին՝ երգիչ և դերասան Ջեյսի Չանը 1999 թ.-ին Էլեյն Նգ Յի-Լեին ունեցավ դուստր՝ Էթան, ով Ջեքի Չանին հայրիկ անվանեց։ Ջեքի Չանն այդ փաստը չժխտեց, բայց նաև պաշտոնապես չհաստատեց  ։ Ջեքի Չանը բուդդիստ է  ։
Նա խոսում է կանտոներենով, մանդարիներենով, ամերիկյան ժեստեր լեզվով և անգլերենով։ Ինչպես նաև որոշակի չափով կարող է խոսել գերմաներեն, կորեերեն, ճապոներեն, իսպաներեն և թայերեն
9-ից 16 տարեկանում նա բնակվում էր Թայլանդում։ Այդ ժամանակաընթացքում նա բռնցքամարտի դասեր ստացավ նախկին պրոֆեսիոնալ բռնցքամարտիկից, ով ոտքի կոտրվածքի պատճառով այլևս մրցումների չէր մասնակցում ։
2009 թ.-ին Չանը Կամբոջայի Համալսարանի կողմից ստացավ վաստակավոր դոկտորի կոչում ։
Չանը ֆուտբոլի մեծ երկրպագու է և երկրպագում է Հոնկոնգի ֆուտբոլի ազգային հավաքականին, Անգլիայի ֆուտբոլի ազգային հավաքականին և Մանչեսթեր Սիթի թիմերին ։
Հնարքները
Ջեքի Չանն իր կասկադյորական հնարքների մեծամասնությունն իրականացրել է իր ֆիլմային կարիերայի ընթացքում։ Հնարքների բեմադրմամաբ զբաղվել է Ջեքի Չանի կասկադյորական թիմը։ Ջեքի Չանն իր հարցազրույցներից մեկում նշել է, որ իրեն կատակերգական ֆիլմերի հնարքների բեմականացման համար հիմնականում ոգեշնչել է «Գեներալ» ֆիլմի ռեժիսոր և դերասան Բասթեր Քիթոնը, որն անձամբ էր բեմականացնում իր հերոսների հնարքները։ 1983 թ.-ին կասկադյորական թիմի հիմնումից հետո Ջեքի Չանը նրա անդամներին ակտիվորեն օգտագործում է իր հետագա ֆիլմերում՝ ընդ որում հաշվի առնելով անդամներից յուրաքանչյուրի հնարավորությունները ։ Չանը և իր կասկադյորական թիմը բազում կերպարների են փոխարինել ֆիլմում, բայց այնպես, որ նրանց դեմքը մնա աննկատ ։
Առողջական ապահովագրական ընկերությունները հրաժարվում են ապահովագրել Ջեքի Չանին, քանի որ նա դժվարին հնարքներ է իրականացնում։ Ապահովագրման խնդիրն հիմնականում ակտուալ է ԱՄՆ-ում, որտեղ Ջեքի Չանն ունի կասկադյորական հնարքների քանակական սահմանափակում ։ Ջեքի Չանը Գինեսի ռեկորդների դափնեկիր է ըստ «մահացու հնարքների իրականացման քանակի», որն էլ հիմնական պատճառ է հանդիսանում, որ բուժապահովագրական ընկերությունները հրաժարվեն ապահովագրությունից ։ Բացի այդ նա ոչ պաշտոնապես համարվում է ռեկորդակիր «Վիշապ լորդը» ֆիլմում Ջիանզի խաղի ժամանակ կատարված 2900 հատ գոլի փորձի ժամանակ ։
Ֆիլմագրություն
Ջեքի Չանն իր հերոսներին կերտել է ընդօրինակելով Բրյուս Լիին։ Ընդ որում նա ընդօրինակել է Լիին և՛ նրա կենդանության, և՛ մահվան օրոք։ Ի տարբերություն Բրյուս Լիի հերոսների, որոնք որպես կանոն անկոտրում են, Չանի հերոսները մի փոքր միամիտ են և հիմար, ապրում են իրենց ընկերների, ընտանիքների և ընկերուհիների հովանավորության ներքո։ Բայց ի վերջո նրանք միշտ կարողանում են հաղթահարել դժվարությունները և ամուր կանգնել իրենց ոտքերի վրա։. Չանը հայտարարել է, որ ինքը դիտավորյալ է հակադրվել Լիին՝ որտեղ Բյուս Լին ազատ և համարձակ է, ինքը պարփակված և խելոք է, որտեղ Լին հանգիստ է, ինքը կատաղի է և համարձակ։ Չնայած «Պիկ ժամ» ֆիլմերի հաջողությանը, Չանը հայտարարել է, որ չի գնահատում այդ ֆիլմերը, քանի որ ինքը չի հասկանում ամերիկյան հումորը և տեսարանների բեմականացումն այնքան էլ չի հավանել ։
Ըստ Ջեքի Չանի խոսքերի, վերջին տարիներին նա հոգնել է էքշն հերոսների կերպարներ մարմնավորելուց և դրա փոխարեն սկսել է մարմնավորել զգացմունքային կերպարների ։ «Նոր ոստիկանական պատմություն» ֆիլմում Ջեքի Չանը մարմնավորում էր իր գործընկերոջ մահվան մասին սգացող և հարբեցող մի կերպարի ։ Ավելի ուշ իր «Հրաշալի տղայի» կերպարը փոխելու համար «Ռոբ Բի Հուդ» ֆիլմում մարմնավորում է հակահերոսի՝ գողի և ավազակի ։
Հեռուստատեսային աշխատանքը
2000 թ.-ին լույս տեսավ «Ջեքի Չանի արկածները» անիմացիոն ֆիլմաշարը, որտեղ Ջեքի Չանը մարմնավորում էր ինքն իրեն։ Մուլտֆիլմը կազմված է 95 սերիաներից և բաժանված է 5 եթերաշրջանի։ Ֆիլմաշարը նկարահանվեց մինչև 2005 թ.-ը ։
2008 հուլիսին չինական BTV հեռուստաալիքով անցկացվեց «Վիշապի աշակերտը» (龍的傳人) ռեալիթի-շոուն։ Սերիայի պրոդյուսերը Ջեքի Չանն էր և այն միտված էր տաղանդավոր, մարտարվեստների գիտակ նոր աստղի որոնմանը՝ ով կկարողանա դառնալ Ջեքի Չանի աշակերտը և կնկարահանի նույն ոճի ֆիլմեր։ Մասնակիցներն ուսման են անցել Ջեքի Չանի կասկադյորական թիմի անդամներ Ալան Վույի և Հե Յանի մոտ։ Մասնակիցների միջև կայացել են մրցություններ տարբեր բնագավառներում՝ դերասանական արվեստ, դայվինգ և կասկադյորական որոշ հնարքներում՝ թռիչքներ բարձրությունից, կրակոցներ և ավտոմեքենաների հետ կապված հնարքներ։ Շոուի մշտական ժյուրիի անդամներից էին Հե Պինգը, Վու Յուեն և Չեն Փեյփեյը, իսկ հյուրերի կազմում են եղել Ստենլի Տոնգը, Սամո Հունգը և Յուեն Բյաոն։ Շոուի ավարտը մեկնարկվեց 2008 թ.-ի ապրիլի 5-ին, երբ մնացել էին ընդամենը 16 մասնակից և ավարտվեց 2008 թ.-ի հունիս 26-ին։ Շոուին ներկա գտնվող հայտնի անձանցից էին Ցույ Հարկը, Ջոն Վուն, Նգ Սի Յուենը և Յու Ռոնգուանգը։
Հաղթող ճանաչվեց Ջեք Թուն (Թու Շենգ Չենգ)։ Սկսնակ դերասաններ Յանգ Զենգի և Ջերի Լիաույի հետ Ջեք Թուն կմասնակցի երեք չինական էքշն ֆիլմերի նկարահանումների, որոնց համար Ջեքի Չանը հանդես կգա որպես համապրոդյուսեր։ Ֆիլմերը կնկարահանվեն Ջեքի Չանի JCE Movies Limited կինոընկերությունում։ Ֆիլմերը կրում են «Արագության հաղորդիչ 206», «Ձեզ չեմ ասի» և «Արևադարձային մրրիկ» անվանումները, իսկ որպես ռեժիսորներ հանդես կգան Խիե Դոնգը, Յանգ Տաոն և Ցայ Ռոնգ Հայը։ Եզրափակիչ հասած բոլոր 16 մասնակիցներն էլ հնարավորություն կունենան մասնակցել ֆիլմերի նկարահանմանը կամ էլ կմիանան Ջեքի Չանի կասկադյորական թիմին։ Առաջին ֆիլմը լույս է տեսնելու 2008 թ.-ի սեպտեմբերին։ Բացի այդ եզրափակիչի մասնակիցները կկարողանան մասնակցել BTV-ի կողմից նկարահանվող մարտաֆիլմերում  ։
Երաժշտական կարիերա
1998 թվականին Ջեքին Walt Disney-ի «Մուլան» (1998) անիմացիոն ֆիլմի չինական տարբերակում հնչյունավորեց Շանին և մուլտֆիլմի համար ստեղծեց "I'll Make a Man Out of You" սաունդթրեքը։ Մուլտֆիլմի օրիգանալ տարբերակում այդ հերոսին հնչյունավորում էր Բ. Դ. Վոնգը, իսկ երգը կատարում էր Դոնի Օսմոնդը։
2007 թվականին Չանը ձայնագրեց և թողարկեց «Մենք պատրաստ ենք» երգը, որը նախատեսված էր 2008 թվականի Ամառային Օլիմպիական խաղերի համար։ Բացի այդ նա երգ է երգել Ամառային Պարաօլիմպիադայի հակառակ հաշվման արարողության ժամանակ ։ Մինչև Օլիմպիադայի բացումը Ջեքի Չանը երկու պաշտոնական ալբոմ էր թողարկել ։ Երկրորդ ալբոմը նվիրված էր փակման արարողությանը և կոչվում էր «Դժվար է ասել ցտեսություն»։ Ալբոմի ստեղծմանը մասնակցել էին նաև Էնդի Լաուն, Լիու Հուանը և Վակին Չաուն։ Երգերը հնչեցին Օլիմպիական խաղերի փակման արարողության ժամանակ ։
Ճանաչման կարգավիճակը
Ջեքի Չանը համաշխարհային ճանաչում է ձեռք բերել ի շնորհիվ իր մարտաֆիլմերի, որտեղ ինքն անձամբ է իրագործում կասկադյորական հնարքները։ Այդ առիթով նա բազմաթիվ մրցանակներ է ստացել, որոնց թվում նաև՝ Ամերիկյան խորեոգրաֆիայի մրցանակաբաշխության Նորարար մրցանակը և Տավրոս աշխարհի հնարքների մրցանակաբաշխություն հատուկ մրցանակ իր ողջ կարիերայի ընթացքում էքշն ֆիլմերում կատարած հնարքների համար ։ Նա աստղեր ունի Հոլիվուդյան փառքի և Հոնկոնգի փառքի ծառուղիներում ։ Չնայած այն հանգամանքին, որ Ջեքի Չանի ֆիլմերը մեծ հաջողություն ունեին հյուսիս-հարավային տարածքներում, բայց Ամերիկայում նրա ֆիլմերը քննդատության էին արժանանում խորեոգրաֆիայի պատճառով։ «Պիկ ժամ 2», «Սմոկինգ» և «Շանհայան ասպետները» ֆիլմերի համար քննադատներն ասում էին, որ ֆիլմերում գործողությունները ավելի քիչ էին, քան սովորաբար այն լինում էր Ջեքի Չանի ավելի վաղ նկարահանված ֆիլմերում  ։ Ջեքի Չանի ֆիլմերի կատակերգական արժեքը երբեմն դրել են կասկածանքի տակ, ասելով, որ ֆիլմերում կան մասեր, որտեղ կատակերգությունը երեխայական է ։
Չանը ազգային կուռք է, որի մասին ասվում է Աշի «Kung Fu», «Heavy Vegetable-ի» «Jackie Chan Is a Punk Rocker» և Լիհոմ Ոանգի «Long Live Chinese People» երգերում։ Ջեքի Չանը հայտնի է նաև «Թիմի և Էրիկի զարմանահրաշ շոուն. Մեծ աշխատանք», «Հայտնիների մահացու խաղ» և «Ընտանիքի տղան» հեռուստատեսային շոուներից։ Ջեքի Չանը ներշնչել է նաև մանգայի նորաստեղծ կերպարների վրա, որոնցից են «Վիշապ գնդակը», «Թեքեն» սերիալի «Լեի Վուլոնգ» կերպարը և Պոկեմոնի Հիթմոնչանը  ։ Բացի այդ Ջեքի Չանը Mitsubishi Motors-ի հետ ունի ապահովագրական պայմանագիր։ Արդյունքում Միթսուբիշի ավտոմեքենաներ կարելի է տեսնել Ջեքի Չանի մի շարք ֆիլմերում։ Բացի այդ ի պատիվ Ջեքի Չանի Միթսուբիշին թողարկում է սահմանափակ սերիայով ավտոմեքենաներ, որոնք ինքն անձամբ է կարգավորել   ։
Ջեքի Չանի կերպարով բազմաթիվ համակարգչային խաղերի հերոսներ են ստեղծվել։ Նա նաև ունի համակարգչային խաղ, որը կրում է իր անվանումը։ Դա 1990 թ.-ին «PC-Engine» և «Nintendo Entertainment System» ընկերությունների կողմից թողարկված «Jackie Chan's Action Kung Fu» համակարգչային խաղն է։ 1995 թ.-ին ստեղծվեց «Jackie Chan The Kung-Fu Master» արկադային խաղը։ Ճապոնական MSX ընկերությունը թողարկեց մի շարք խաղեր որոնք հիմնված էին Ջեքի Չանի «Նախագիծ Ա», «Նախագիծ Ա. Մաս 2», «Ոստիկանական պատմություն», «Հովանավորը» և «Խորտկանոց անիվների վրա» ֆիլմերի հիման վրա ։
Չանը միշտ ուզեցել է երեխաների համար ընդօրինակման օրինակ լինել, հանրաճանաչ մնալով ֆիլմերում իր ստեղծած դրական կերպարների շնորհիվ։ Ջեքի Չանը հրաժարվել է բացասական կերպարներ մարմնավորելուց և իր ֆիլմերում համարյա թե չի օգտագործում «fuck» բառը։ Նա այդ բառը օգտագործել է միայն «Հովանավորը» և «Վառվիր, Հոլիվուդ, վառվիր» ֆիլմերում ։ Ջեքի Չանն ամենից շատ զղջում է նրա համար, որ ֆինանսների կառավարման ոլորտում որակյալ կրթություն չի ստացել ։ Նա ֆինանսավորությամբ «Ավստրալիայի Ազգային Համալսարանում» բացվել է Ջեքի Չանի գիտական կենտրոն ։ Բացի այդ Ջեքի Չանը դպրոցներ է ստեղծել Չինաստանի աղքատ թաղամասերում ։
Չանը Հոնկոնգ կառավարության ներկայացուցիչն է։ Նա մասնակցում է սոցիալական գովազդներին։ «Մաքուր Հոնկոնգ» ծրագրի ժամանակ նա կոչ արեց հոնկոնգցիներին ավելի ուշադիր լինել աղբի նկատմամբ և քաղաքը չաղտոտել։ Վերջին տասնամյակում Հոնկոնգի աղտոտվածությունը բավականին մեծ խնդիր էր ։ Ջեքի Չանը մասնակցել է 2005 թ.-ին տեղի ունեցած Հոնկոնգյան Դիսնեյլենդի բացմանը ։ ԱՄՆ-ում Ջեքի Չանն Առնոլդ Շվարցենեգերի հետ միասին հանդես եկավ հեղինակային իրավունքի խախտման դեմ ուղղված հայտարարությունում ։
2008 թ.-ի հուլիսից Շանհայում սկսեցին կառուցել Ջեքի Չանի թանգարանը, որը նախատեսվում էր ավարտել 2009 թ.-ի հոկտեմբերին, բայց շինարարությունը շարունակվեց մինչև 2010 թ.-ի հունվարը ։
Քաղաքական հայացքները
2004 թ.-ի մարտի 28-ին Շանհայում տեղի ունեցած կոնֆերանսում հղվելով 2004 թվականին Թայվանում տեղի ունեցած չինական նախագահական ընտրություններին, ասել է, որ ինքը «Աշխարհի ամենամեծ կատակն է» համարում Դեմոկրատական առաջատար կուսակցության կողմից նախագահական ընտրություններին որպես նախագայի թեկնածու Չեն Շուի-բիանին և Աննետ Լուին առաջադրելը ։ Ջեքի Չանի խոսքերը քննադատման են արժանացել Փերիզ Չհանգի կողմից, որը կոչ է արել արգելել Չանի ֆիլմերի վաճառքը Թայվանում և Չանին զրկել Թայվան այցելելու իրավունքից ։ Երբ 2008 թվականի հունիսի 18-ին Ջեքին վայրէջք կատարեց Թայփեյի օդանավակայարանում, որպեսզի մասնակցի «TVBS» հեռուստատեսային ալիքի հովանավորման աջակցման, ավելի քան 50 ոստիկաններ և պահակներ Ջեքիին պաշտպանում էին խելագարված ժողովորդից, որոնք ջանում էին թքել նրա վրա ։ Չանը պնդում է, որ իր նկատառումները Թայվանի ժողովրդին վիրավորելու միտում չունեին ։
2008 Օլիմպիական ջահի տեղափոխվման արարողության ժամանակ Ջեքի Չանը դեմ էր ցուցարարներին, որոնք բողոքում էին չինական կառավարության դեմ, Չինաստանում մարդկանց իրավունքների խախտման և Թայվանի քաղաքական կարգավիճից։ Ջեքի Չանն ասել է, որ ինքը պատրաստ է հարձակվել բոլոր նրանց վրա, ով խոչընդոտ կհանդիսանա ջահի տեղափոխման արարողության համար՝ ասելով «Ցուցարարներ, լավ է իմ ճանապարհին չկանգնեք»։ «Նրանք դա անում են առանց որևիցե պատճառի, զուտ նրա համար, որպեսզի իրենց ցույց տան հեռուստատեսությամբ». ավելացրել է Ջեքի Չանը ։
2009 թ.-ի ապրիլի 18-ին Ասիային նվիրված Բոաոյի համաժողովում Չանն ասել է. «10 տարուց ի վեր է, ինչ Հոնկոնգը վերադարձվել է Չինաստանին, բայց ես այդպես էլ չեմ կարող ասել դա լավ է, թե վատ ։ Եթե դու բացարձակ ազատ ես, դա մի քիչ քաոսային է ստացվում։ Նույն կերպ է նաև Թայվանի հետ»։ Իսկ մի քիչ անց Ջեքին ավելացրել է. «Ես քիչ-քիչ հասկանում եմ, որ մենք՝ չինացիներս, պետք է գտնվենք ինչ-որ մեկի հսկողության տակ, այլապես մենք կանենք այն, ինչ մենք ենք ուզում» ։ Բացի այդ դերասանը բողոքեց, որ չինական կառավարությունն արգելել է հեռուստատեսությամբ ցուցադրել 2009 թ.-ին նկարահանված «Սինդզյուկույի միջադեպ» ֆիլմը ։ Թայվանի և Հոնկոնգի շատ օրենսդրական և այլ նշանավոր գործիչներ միանգամից արձագանքել են Ջեքի Չանի մեկնաբանություններին։ Հոնկոնգի օրենսդիր Լանգ Կվոկ-հանգը ասել է. «Չանը վիրավորել է չինացիներին և չինացիները ընտանի կենդանիներ չեն» ։ Հոնկոնգի տուրիզմի գործով զբաղվող խորհուրդն ասել է, որ 164 բողոք են ստացել Ջեքի Չանի խոսքերի համար ։ Ջեքի Չանի քարտուղարն ասել է, որ դերասանն ի նկատի է ունեցել միայն զվարճանքների ոլորտը և միտում չուներ վիրավորելու չինացիներին։ Այնուհետև ավելացրել է, որ Չանի խոսքերը սխալ են վերծանել ։
2010 թ.-ի օգոստոսին 24-ին Ջեքին սոցիալական ցանցում արտահայտեց իր կարծիքը Մանիլայում պաշարվածների փրկարարական գործողության մասին, որի ժամանակ 8 հոնկոնգցի տուրիստներ էին մահացել։ Նա Թվիթերում հայտնել է իր ցավակցությունը և ավելացրել է հետևյալը. «Եթե տղային սպանել են նախօրոք, ապա նրանք կասեն, ինչու հենց սկզբից նրա հետ չեն բանակցել։ Եթե նրանք տղայի հետ բանակցել են հենց սկզբից, ապա նրանց մոտ հարց է ծագում, թե ինչու տղային նախօրոք չեն սպանել»   ։ Ջեքի Չանի մեկնաբանությունները զայրութի մեծ ալիք բարձրացրեցին Հոնկոնգում։ Ֆեյսբուքում հատուկ տաս հազար անձանցից բաղկացած խումբ ձևավորվեց, որոնք սկսեցին բողոքել Ջեքի Չանի մեկնաբանությունների դեմ։ 2010 օգոստոսի 27-ին Ջեքին իր ելույթի ժամանակ մեկնաբանեց, որ իր օգնականը սխալ է հասկացել իրեն և սոցիալական ցանցերում սխալ է գրել ։
Ձեռնարկատիրությունը և բարեգործությունը
Բացի ֆիլմերի արտադրությամբ զբաղվող JCE Movies Limited ընկերությունից, Ջեքի Չանն հանդես է գալիս իր սեփական կամ էլ մասնակի սեփական «JC Group China», «Jackie & Willie Productions» (Ուիլլի Չանի հետ միասին) և «Jackie & JJ Productions» ընկերություններով։
Չանի ստորագրությունը նաև կա «Jackie Chan Theater International» ընկերության վրա, որը հոնկոնգյան «Sparkle Roll Group Ltd» ընկերության հետ համատեղ Չինասատանի կինոթատրոնների ցանց է։ Առաջին «Jackie Chan-Yaolai International Cinema» կինոթատրոնը բացվել է 2010 թ.-ի փետրվարին և այն դարձել է Չինաստանի ամենամեծ կինոթատրոնը՝ 17 էկրաններով և 3500 նստատեղով։ Ջեքին հույս ուներ, որ այդտեղ երիտասարդ տնօրենները կցուցադրեն իր ֆիլմերը։ 2010 թ.-ի ծրագրով պետք է բացվեր ևս 15 կինոթատրոններ՝ Պեկինում, Շանհայում և Գուանչժոյում։ Ընդհանուր քանակով պլանավորվում էր ստեղծել 65 կինոթատրոն ։
2004 թ.-ին Ջեքի Չանը թողարկեց իր սեփական հագուստների ընկերությունը, որն իր վրա կրում էր Չինական վիշապի լոգոբ և անգլերենով՝ "Jackie" կամ "JC" տառերը ։ Չանն ունի նաև այլ ֆիրմային ձեռնարկություններ։ Ջեքին ունի սուշի ռեստորանների ցանկ՝ «Ջեքիի խոհանոց» անվանումով։ Այն ոչ միայն բազմաթիվ հանգույցներ ունի ողջ Հոնկոնգում, այլ յոթ բաժանմունք ունի Հարավային Կորեայում և մի բաժանմունք Հավայան կղզիներում։ Պլանավորվում է նաև մեկ այլ «Ջեքիի խոհանոց» բացել Լաս Վեգասում։ Ջեքի Չանը սրճարաններ ունի Պեկինում, Սինգապուրում, Կուալա Լամպուրում և Ֆիլիպիններում։ Բացի այդ Ջեքի Չանը ունի Սպորտային ակումբներ, California Fitness-ի հետ համատեղ, շոկոլադների, քաղցրավենիքների և թխվածքաբլիթների հոսքագծեր։ Բացի այդ Ջեքին ուզում է իր բիզնեսն ընդլայնել կահույքի և խոհանոցային սպասքի ասպարեզում և սեփական սուպերմարկետների ցանց բացել ։ Ամեն մի ձեռնարկությունից Ջեքի Չանը գումար է հատկացնում բարեգործության համար, իսկ գումարի մի որոշ մաս գնում է Ջեքի Չանի Բարեգործական Ֆոնդին։
Ջեքին մեծ բարերար է և Յունիսեֆի բարի կամքի դեսպան։ Նա անդադար աշխատում է և իր գումարը նվիրում է բարեգործությանը։ Նա բողոքի ձայն է բարձրացրել կենդանիների հետ դաժան վերաբերմունքի հանդեպ և օգոնւթյուն է հատկացրել Չինաստանի ջրհեղեղից տուժածներին և 2004 թ.-ին Հնդկական Օվկիանոսի ցունամիից տուժածներին ։ 2006 թ.-ի հունիսի Ջեքի Չանը հայտարարեց, որ իմ մահվանից հետո իր ունեցվածքի կեսը կգնա բարեգործության ֆոնդերին։ Այդ քայլին նրան ոգեշնչել են Ուարեն Բարֆետի և Բիլ Գեյթսի քայլերը ։ 2008 թ.-ի մարտի 10-ին Ջեքին Ավստրալիայի վարչապետ Քևին Ռուդի մոտ ընթրիքի պատվավոր հյուր էր։ Առիթ էր հանդիսացել Կանբերրա քաղաքում գտնվող «Ջեքի Չանի Գիտական Կենտրոնը» Ջոն Կուրտինի Բժշկահետազոտական դպրոցում։ Ջեքի Չանը նաև Չինաստանի վագրերի պահպանման նախագծի ջատագով է։ Նախագիծն ուղղված է հարավ-չինական վագրերի պահպանմանը, որն իրականացվում է սելեկցիայի միջոցով և հասուն վագրերին ազատ բաց թողնելով ։ Ջեքին ունի բազմաթիվ պատմական արտեֆակտներ, որոնցից մինը 2000 տարվա վաղեմության դռան արկղներն են։ Նա նաև ջինռիկշա կայանի սեփականատեր է Սինգապուրում։
Արտաքին հղումներ
Կատեգորիա:Չինացի դերասաններ Կատեգորիա:Չինացի ռեժիսորներ Կատեգորիա:Չինացի սցենարիստներ Կատեգորիա:Հոլիվուդյան փառքի ծառուղի Կատեգորիա:ՅՈՒՆԵՍԿՕ-ի բարի կամքի դեսպաններ Կատեգորիա:ՅՈՒՆԻՍԵՖ-ի բարի կամքի դեսպաններ Կատեգորիա:Պոլիգլոտներ Կատեգորիա:Գինեսի գրքի ռեկորդակիրներ Կատեգորիա:Հոնկոնգցի կասկադյորներ
Դոբրոե (գյուղ, Օլշանսկի շրջան)
Դոբրոե (Добре), գյուղ Ուկրաինայի Կիրովոգրադի մարզի Օլշանսկի շրջանում։
Գյուղը գտնվում է Օլշանսկի շրջանի արևելքում, վարչական կենտրոն հանդիսացող Օլշանկա քաղաքատիպ ավանից 3,7 կմ հեռավորության վրա։
Աշխարհագրություն
Դոբրոե գյուղը գտնվում է շրջկենտրոնից 3,7 կմ դեպի հյուսիս-արևելք, Կիևից 214,6 կմ հեռավորության վրա։ Գյուղը տեղակայված է T1208 ավտոճանապարհի վրա։
Կլիմա
Դոբրոե գյուղը գտնվում է չափավոր ցամաքային կլիմայական գոտում, որտեղ ձմեռը չափավոր ցուրտ է, գարունը տևական, բարեխառն, ամառը չափավոր շոգ, իսկ աշնանը գերակշռում են տաք, արևոտ եղանակները։
Բնակչություն
1989 թվականին բնակչության թիվը կազմում էր 894 մարդ, որոնցից 411-ը տղամարդ և 483 կին։ 2001 թվականի մարդահամարի դրությամբ բնակչությունը կազմում էր 850 մարդ։ Մայրենի լեզուներն են համարվում.
Արտաքին հղումներ
Կատեգորիա:Ուկրաինայի Կիրովոգրադի մարզի Օլշանսկի շրջանի բնակավայրեր Կատեգորիա:Ուկրաինայի գյուղեր
Կոտոբադ
Կոտոբադ (Cotobade), բնակավայր և մունիցիպալիտետ Իսպանիայում։ Գտնվում է Պոնտեվեդրա պրովինցիայում (Գալիսիա ինքնավար համայնքում)։ Մունիցիպալիտետը գտնվում է Պոնտեվեդրա շրջանում։ Տարածքը կազմում է 135.2 կմ² Բնակչությունը՝ 4427 մարդ (2010 թվականի տվյալներով)։ Սահմանակից է Սերեդեդո, Ֆորկարեյ, Լա Լամա և Պուենտեկալդելաս մունիցիպալիտետներին։
Նիկոլայ Գումիլյով
Գումիլյով Նիկոլայ Ստեպանովիչ (Никола́й Степа́нович Гумилёв, ), ռուս բանաստեղծ։
Կոտոբադ
Արտաքին հղումներ
Կատեգորիա:Իսպանիայի բնակավայրեր
Նիկոլայ Գումիլյով
Ծանոթագրություններ
Կատեգորիա:Ռուս բանաստեղծներ Կատեգորիա:Առաջին համաշխարհային պատերազմի մասնակիցներ Կատեգորիա:Սպանված գրողներ Կատեգորիա:20-րդ դարի բանաստեղծներ Կատեգորիա:Փարիզի համալսարանի շրջանավարտներ Կատեգորիա:Առաջին համաշխարհային պատերազմին մասնակցած ռուսական ռազմական գործիչներ Կատեգորիա:Բանաստեղծներ այբբենական կարգով Կատեգորիա:Ռուս գրաքննադատներ Կատեգորիա:Ռուս ճանապարհորդներ Կատեգորիա:Ռուս արձակագիրներ Կատեգորիա:Ռուս թարգմանիչներ
Թոլենջի
Թոլենջի (თოლენჯი), գյուղ Վրաստանում։ Գտնվում է Մցխեթ-Մթիանեթ մարզի Թիանեթի շրջանում ։
Դիրք
Գտնվում է ծովի մակարդակից 1120 մետր բարձրության վրա։ Շրջկենտրոն Թիանեթից հեռու է 29 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 208 մարդ ։
Ծանոթագրություններ
Կատեգորիա:Վրաստանի գյուղեր Կատեգորիա:Թիանեթի շրջան
Համերաշխություն կուսակցություն (Հայաստան)
Համերաշխություն կուսակցություն, հայկական քաղաքական կուսակցություն։
Ջեննի Շիրքոր
Ջեննի Շիրքոր (Jenny Shircore, ), բրիտանահայ դիմահարդար և դերասանուհի։
Համերաշխություն կուսակցություն (Հայաստան)
Պատմություն
Կուսակցությունը գլխավորում է Սարգիս Ավետիսյանը և որևէ ներկայացուցչություն չունի Ազգային ժողովում։ Ներկայումս կուսակցությունը հանդես է գալիս որպես արտախորհրդարանական ուժ։
Ջեննի Շիրքոր
Արժանացել է Օսկար մրցանակի լավագույն դիմահարդարման համար «Էլիզաբեթ» ֆիլմում կատարած աշխատանքի համար։ Արժանացել է Բրիտանական ակադեմիայի կինոմրցանակի 2010 թվականին «Երիտասարդ Վիկտորյան» ֆիլմում կատարած աշխատանքի համար ։
Համերաշխություն կուսակցություն (Հայաստան)
Պատմություն
2017 թվականի խորհրդարանական ընտրություններից առաջ կուսակցությունը հայտարարել էր, որ Հայաստանի հանրապետական կուսակցությունը պետք է մի կողմ դնի և ընդունի քաղաքական պարտությունը, ինչպես նաև հայտարարել էր, որ իրենք չեն աշխատելու Ելք դաշինքի հետ։ Սարգիս Ավետիսյանը մասնակցել է որպես Ծառուկյան դաշինքի թեկնածու, սակայն չի կարողացել տեղ ստանալ Ազգային ժողովում ։
Ջեննի Շիրքոր
Կենսագրություն
Ջեննի Շիրքորը ծնվել է Հնդկաստանում՝ հայ հորից և ֆրանսիացի մորից։ 10 տարեկանում տեղափոխվել է Անգլիա ։
Համերաշխություն կուսակցություն (Հայաստան)
Պատմություն
Կուսակցությունը վարչապետի պաշտոնում գտնվող Նիկոլ Փաշինյանին և նրա ղեկավարությանը քննադատել է՝ վարչապետին մեղադրելով գլոբալիստ լինելու մեջ ։ Կուսակցությունը բացեիբաց սատարում է նախկին վարչապետ Ռոբերտ Քոչարյանին և կոչ է անում նրան ազատ արձակել  ։
Ջեննի Շիրքոր
Կենսագրություն
Շիրքորը երկու տարի մասնակցել է Լոնդոնի նորաձևության քոլեջի Beauty Culture դասընթացին, այնուհետև՝ BBC-ում դիմահարդար վարպետների վերապատրաստման դասընթացին։ 1970-ական թվականներից 16 տարի աշխատել է BBC-ի համար՝ արտադրությունների վրա, ներառյալ «Pennies from Heaven» մինի-սերիալը և «Doctor Who» հեռուստասերիալը ։ Նրա առաջին աշխատանքը որպես ֆրիլանսեր եղել է 1985 թվականին նկարահանված Dreamchild ֆիլմում ։ Մինչ օրս նա մասնակցել է ավելի քան 65 կինո- և հեռուստաարտադրություններին։
Համերաշխություն կուսակցություն (Հայաստան)
Պատմություն
Կուսակցությունն աջակցել է Հայաստան դաշինքին 2021 թվականի խորհրդարանական ընտրություններում ։
Ջեննի Շիրքոր
Կենսագրություն
Շիրքորը եղել է «Մեկ շաբաթ Մերլինի հետ» և «Երկու թագուհի» ֆիլմերի վարսահարդարման և դիմահարդարման վարպետը ։
Համերաշխություն կուսակցություն (Հայաստան)
Արտաքին հղումներ
Կատեգորիա:Հայաստանի կուսակցություններ
Ջեննի Շիրքոր
Արտաքին հղումներ
Կատեգորիա:Ապրող անձինք Կատեգորիա:Բրիտանացիներ հայկական սերմամբ
Վերխնի Իզյակ
Վերխնի Իզյակ (Верхний Изяк, ҮргеИҙәк), գյուղ Ռուսաստանի Բաշկորտոստան հանրապետության Բլագովեշչենսկի շրջանի կազմում։
Բնակչությունը 2009 թվականին գրանցված տվյալներով կազմում էր 563 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Բլագովեշչենսկի շրջանի բնակավայրեր
Յարըմջա (Բաբեկի շրջան)
Յարըմջա (Yarımca), գյուղ ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Բաբեկի շրջանում։
Ծանոթագրություններ
Կատեգորիա:Բաբեկի շրջանի բնակավայրեր
ՏուրԻնֆո
ՏուրԻնֆո՝ Հայաստանի միակ տուրիստական տեղեկատվական անվճար ամսագիրը, որը տպագրվում է 2003 թվականից։
Բովանդակություն
Ամսագիրը ներկայացնում է Հայաստանի տեսարժան վայրերը, պատմամշակութային, տուրիստական երթուղիները, անդրադառնում տուրիզմին ու նրա զարգացմանը Հայաստանում։ Այն կրում է «Հայաստանը քո գրպանում» խորագիրը։
Ամսագրի միջոցով Հայաստան ժամանողներն իրազեկվում են տեղի ժամանցային կենտրոնների, հյուրանոցների և առհասարակ այն ամենի մասին, ինչը կարող է իրենց հետաքրքրել։ Ամսագրում տեղ են գտնում նաև հետաքրքիր և յուրահատուկ նյութեր Հայաստանի մասին։ Զվարթնոց օդանավակայանի ժամանման սրահում գործում է «ՏուրԻնֆո»յի «Հայաստանի Այցելուների Կենտրոն»-ի տաղավարը։ Կենտրոնը շուրջօրյա տեղեկատվություն է տրամադրում յուրաքանչյուր այցելուի։
Կատեգորիա:Հայաստանի ամսագրեր Կատեգորիա:Հայկական լրատվական պարբերականներ Կատեգորիա:Պարբերականներ այբբենական կարգով
Կուռգլա
Կուռգլա (Kurgla), գյուղ Էստոնիայի Հարյումաա նահանգի Ռաասիկու շրջանում։
Արտաքին հղումներ
Կատեգորիա:Էստոնիայի Հարյումաա նահանգի Ռաասիկու շրջանի բնակավայրեր Կատեգորիա:Էստոնիայի գյուղեր
Վիցոլո Պրեդաբիսի
Վիցոլո Պրեդաբիսի (Vizzolo Predabissi)` քաղաք Իտալիայում, գտնվում է Լոմբարդիա մարզի Միլան գավառում ։
Բնակչությունը 4069 մարդ է։ Բնակչության միջին խտությունը` 804 մարդ/կմ²։ Զբաղեցնում է 5, 67 կմ² տարածք։ Փոստային ինդեքս՝ 20070։ Հեռախոսային կոդը՝ 02։
Ծանոթագրություններ
Կատեգորիա:Իտալիայի բնակավայրեր
Սելիշչե (ավան, Օկուլովսկի շրջան)
Սելիշչե (Селище), ավան Ռուսաստանի Նովգորոդի մարզի Օկուլովսկի շրջանի կազմում։
Բնակչությունը 2006 թվականին գրանցված տվյալներով կազմում էր 35 մարդ։
Արտաքին հղումներ
Կատեգորիա:Ռուսաստանի ավաններ Կատեգորիա:Ռուսաստանի Նովգորոդի մարզի Օկուլովսկի շրջանի բնակավայրեր
Դորոժինկա (գյուղ, Օլշանսկի շրջան)
Դորոժինկա (Дорожинка), գյուղ Ուկրաինայի Կիրովոգրադի մարզի Օլշանսկի շրջանում։
Արտաքին հղումներ
Կատեգորիա:Ուկրաինայի Կիրովոգրադի մարզի Օլշանսկի շրջանի բնակավայրեր Կատեգորիա:Ուկրաինայի գյուղեր
(5854) 1992 UP
(5854) , աստերոիդ աստերոիդների հիմնական գոտում։ Հայտնաբերվել է 1992 թվականի հոկտեմբերի 19-ին Սեյձի Ուեդայի և Հիրոսի Կանեդայի կողմից Կուշիրոյում ։
Միջին հեռավորությունը Արեգակից կազմում է 3,16753 ա. մ., առավելագույնը մոտենում է 2,713 ա. մ. հեռավորության վրա և հեռանում 3,6221 ա. մ. ։ Արեգակի շուրջ մեկ ամբողջական պտույտ է կատարում 2059,11 երկրային օրվա ընթացքում, իր ուղեծրով շարժվելով միջինում 0,174833 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,5° անկյուն։
Արտաքին հղումներ
Կատեգորիա:1992 թվականին հայտնաբերված աստղագիտական մարմիններ Կատեգորիա:Սեյձի Ուեդայի կողմից հայտնաբերված աստերոիդներ Կատեգորիա:Հիրոսի Կանեդայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Մաքսուտ Շադաև
Մաքսուտ Շադաև, ռուս պետական և քաղաքական գործիչ։ Ռուսաստանի Դաշնության թվային զարգացման, կապի և զանգվածային հաղորդակցությունների նախարար՝ 2020 թվականի հունվարի 21-ից ։ Ռուսաստանի լրագրողների միության անդամ։
Կենսագրություն
Մաքսուտ Իգորևի Շադաևը ծնվել է Մոսկվայում՝ 1979 թվականի նոյեմբերի 11-ին։
1999 թվականից աշխատել է տեղեկատվական-հաղորդակցական տեխնոլոգիաների ոլորտում գործող ընկերություններում։
2004 թվականին ավարտել է աշխատանքի և սոցիալական զարգացման նախարարության Մոսկվայի պետական ​​սոցիալական համալսարանը` (այժմ՝ Ռուսաստանի պետական ​​սոցիալական համալսարան) սոցիոլոգիայի աստիճանով։ Նույն թվականին նշանակվել է ՌԴ տեղեկատվական տեխնոլոգիաների և կապի նախարար Լեոնիդ Ռեյմանի խորհրդական։ 2006 թվականի փետրվարի 6-ին նշանակվել է պետական ծրագրերի, ենթակառուցվածքների զարգացման և տվյալ գերատեսչության սահմանափակ ռեսուրսի օգտագործման դեպարտամենտի տնօրեն։
2000-2001 թվականներին ղեկավարել է «Էյդվայզերս» ընկերության Իլյա Պոնոմարյովի «Arrava Internet Management» նախագիծը, որը հիմնվել է ՅՈՒԿՕՍ-ից եկածների և Սան Մատեոյում (ԱՄՆ) գրանցվածների կողմից ։ 2000 թվականի հունիսին ընկերությունը հայտարարել է ռուսական շուկայում աշխատանքի մեկնարկի մասին, ռուսական իրավաբանական անձ «Առավա ինտերնետ Մենեջմենթ» ՓԲԸ-ն հիմնադրվել է Մոսկվայում 2000 թվականի օգոստոսին հիմնադիրներ Ռուսլան Կնյազևի և Պյոտր Կվիտեկի կողմից, գլխավոր տնօրենն էր Պոնոմարյովը ։ 2000 թվականի հոկտեմբերին եղել է «Arrava Internet Advisors» ընկերության ինտերնետ-ռազմավարության տնօրեն ։
2002-2004 թվականներին աշխատել է  Անատոլի Կարաչինսկու IBS Group հոլդինգում, որտեղ նշանակվել է ինտերնետ-լուծումների բաժնի բիզնեսի զարգացման պետի պաշտոնում, իսկ 2003 թվականի հուլիսին դարձել է բիզնեսի զարգացման գծով տնօրեն ։
2007 թվականի հոկտեմբերի 9-ին Ռեյմանի հետ մտել է դաշնային գույքի կառավարման դաշնային գործակալության «Ռոսինֆոկոմինվեստ» վենչուրային հիմնադրամի տնօրենների խորհուրդ, որի ստեղծումն իրականացրել է ՌԴ-ի Տեղեկատվական կապի նախարարությունը ։
Այն բանից հետո, երբ 2008 թվականի մայիսին տեղեկատվական տեխնոլոգիաների և կապի նախարարության փոխարեն ստեղծվեց ՌԴ կապի և զանգվածային հաղորդակցությունների նախարարությունը՝ Իգոր Շեգոլևի գլխավորությամբ, այնտեղ զբաղեցրեց տեղեկատվայնացման և տեղեկատվական տեխնոլոգիաների ոլորտում պետական քաղաքականության դեպարտամենտի տնօրենի պաշտոնը։
2008 թվականի աշնանը նա դարձավ Ռուսաստանի Դաշնության նախագահի աշխատակազմի ղեկավար Սերգեյ Նարիշկինի օգնականը, պատասխանատու էր նախագահին կից տեղեկատվական հասարակության զարգացման խորհրդի աշխատանքների կազմակերպման համար, ինչպես նաև կենսաչափական անձնագրերի ստեղծման նախագծի համար։ 2009 թվականի փետրվարին ընդգրկվել է Ռուսաստանի նախագահի կառավարչական կադրերի ռեզերվի «առաջին հարյուրյակում»։ Եղել է կոնստրուկտորների խորհրդի նախագահը՝ նոր սերնդի անձնագրային և վիզաների փաստաթղթերի պատրաստման, ձևակերպման և վերահսկման պետական համակարգի գլխավոր կոնստրուկտոր (ԱԳԱՊԾ) ։
2012 թվականին դարձել է Ռուսաստանի Դաշնության դաշնային ժողովի Պետական դումայի նախագահ Սերգեյ Նարիշկինի խորհրդականը։ Պատասխանատու էր «Էլեկտրոնային խորհրդարան» նախագծի իրականացման համար։
2014 թվականի փետրվարի 11-ին նշանակվել է Մոսկվայի մարզի պետական կառավարման, տեղեկատվական տեխնոլոգիաների և կապի նախարար։ Ընդգրկվել է Մոսկվայի մարզի կառավարության կազմում, որը գլխավորում է շրջանի նահանգապետ Անդրեյ Վորոբյովը։ 2016 թվականի սեպտեմբերի 29-ին դարձել է նաև Մերձմոսկովյան կառավարության նախագահի տեղակալ։ Նրա ղեկավարությամբ գործարկվել է «Դոբրոդել» պորտալը՝ Մոսկվայի մարզի բողոքների և առաջարկությունների միասնական գիրքը։ 2018 թվականի սեպտեմբերի 14-ին, Մոսկվայի մարզի կառավարության հրաժարականից հետո, չի ընդգրկվել նրա նոր կազմում՝ հասարակական հիմունքներով զբաղեցնելով նահանգապետ Անդրեյ Վորոբյովի խորհրդականի պաշտոնը։
Կոմերսանտ օրաթերթի տվյալներով՝ 2017 թվականի մայիսից աշխատել է նաև ՌԴ նախագահի աշխատակազմի ղեկավարի առաջին տեղակալ Սերգեյ Կիրիենկոյի հասարակական հիմունքներով խորհրդական՝ ղեկավարելով սոցիալական ցանցերում տարածաշրջանային իշխանությունների տեղեկատվական քաղաքականությունը ։
2018 թվականի սեպտեմբերի 26-ին նշանակվել է «Ռոստելեկոմ» ԲԲԸ փոխնախագահ թվային հարթակների գծով, իսկ 2019 թվականի փետրվարից այդ պաշտոնը համատեղել է «ՌՏ Լաբս» ԲԸ գլխավոր տնօրենի պաշտոնի հետ, որի բաժնետոմսերի 100 տոկոսը պատկանում է պետական օպերատորին։
Մոսկվայի շրջանի պետական ​​խորհրդականի պաշտոնակատար, 1-ին կարգ։
Ընտանիք
Ունի երկու երեխա։
Արտաքին հղումներ
Կատեգորիա:«Հայրենիքին մատուցած ծառայությունների համար» շքանշանի 2-րդ աստիճանի մեդալով պարգևատրվածներ Կատեգորիա:Ռուս պետական գործիչներ Կատեգորիա:Ռուս քաղաքական գործիչներ Կատեգորիա:Պատվո շքանշանի ասպետներ (Ռուսաստան)
Իլարիո Ասկասուբի
Իլարիո Ասկասուբի (Hilario Ascasubi; ), արգենտինացի բանաստեղծ, քաղաքական գործիչ և դիվանագետ։
Կենսագրություն
14 տարեկանում փախել է տանից՝ բարձրանալով Ֆրանսիական Գվիանա ուղևորվող նավ։ Նավը գրավվել և ողղությունը փոխել է դեպի Լիսաբոն։ Փախել է գերությունից, հասել մինչև Ֆրանսիա, որտեղ ապրել է երկու տարի։ Ճանապարհորդել է Եվրոպայով և ԱՄՆ-ով։ Տարված իր ժամանակի բուռն քաղաքականությամբ, 1820-ական թվականներին միացել է բանակին և մասնակցել Բրազիլիայի հետ պատերազմին։ Այնուհետև՝ Արգենտինայի քաղաքացիական պատերազմին, որից հետո ապրել է Մոնտեվիդեոյում (Ուրուգվայ), որտեղ զբաղվել է գրական արվեստով, գրել է բանաստեղծություններ։ 1843 թվականին հրապարակել է El Gaucho Jacinto Cielo Concece Números-ը։
1868 թվականին Բուենոս Այրես վերադառնալուց հետո, նախագահ Բարտոլոմե Միտրեն նրան դիվանագիտական ներկայացուցիչ է նշանակել Փարիզում (Ֆրանսիա)։ Իր պաշտոնավարման ընթացքում Ի. Ասկասուբին նշանակվել է նոր ստեղծված ներգաղթային բաժնի ղեկավար, որը Արգենտինայի համար զբաղված էր նոր ներգաղթողների և գյուղատնտեսական աշխատողների հավաքագրմամբ։
Մահացել է 1875 թվականին Բուենոս Այրեսում, Ֆրանսիայի ժամանումից անմիջապես հետո, աղիների բորբոքման պատճառով. կա վարկած, որ նա մահացել է քաղաքական թշնամիների կողմից թունավորման պատճառով։
Թաղված է Բուենոս Այրեսի Ռեկոլետի գերեզմանոցում։
Ստեղծագործական կյանք
Ստեղծագորական նորամուտը կայացել է 1833 թվականին
Ի. Ասկասուբին, որպես բանաստեղծ, հայտնի է իր «payadas»-ով, այսինքն՝ Արգենտինայի ժողովրդական քնարերգության ոգով գրված գաուչոյի բարբառով։
Ծանոթագրություններ
Կատեգորիա:Արգենտինացի բանաստեղծներ Կատեգորիա:Արգենտինայի քաղաքական գործիչներ Կատեգորիա:Բանաստեղծներ այբբենական կարգով
Ժողովածու (5287)
Ժողովածու (5287), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5287 թվի տակ։ Ձեռագիրը գրվել է 1623-1632 թվականներին Գասպար երեց գրիչի կողմից Ըղուերձ գիւղաքաղաքում (Արու տան)։ Գրված է թղթի վրա, որը ունի 12.5x19 չափս։ Ձեռագիրը կազմված է 129 թերթից։ Գրված է միասյուն, նոտրգրով։ Ունի կիսախորան, լուսանցազարդ մանրանկարներ։ Կազմը` կաշեպատ տախտակ դրոշմազարդ, աստառը՝ կարմիր, սպիտակ կտավ։ Հիշատակարան գրչի՝ 96ա, 96բ, 97բ, 111ա, 123բ ։
Ծանոթագրություններ
Կատեգորիա:Մատենադարանի ձեռագրեր
Յան Պոուլսեն
Յան Պոուլսեն, դանիացի ֆուտբոլային մարզիչ և նախկին ֆուտբոլիստ՝ կիսապաշտպան, որը իր կարիերայի մեծ մասն անցկացրել է «Boldklubben Frem»-ում ։
Մարզչական կարիերա
1980-ականների ընթացքում Պոուլսենը եղել է «Boldklubben Frem»-ի և «Køge Boldklub»-ի մարզիչը։
1990 թվականին Դանիայի ֆուտբոլի ազգային հավաքականում նշանակվել է Ռիչարդ Մոլլեր Նիելսենի օգնական և եղել է Եվրո 1992-ում հաղթած խմբի անդամ։ 1992 թվականի հաղթանակից հետո նշանակվել է Դանիայի U-21 ազգային հավաքականի գլխավոր մարզիչ։ Զբաղվել է այս աշխատանքով մինչև 1999 թվականը, երբ նշանակվել է Սինգապուրի ֆուտբոլի ազգային հավաքականի նոր մարզական տնօրեն։ Երբ Վինսենթ Սուբրամանիամը 2001 թվականին վատ արդյունքների պատճառով աշխատանքից հեռացվել է, նրան փոխարինել է Պոուլսենը։ Սակայն Սինգապուրին դա չի օգնել, և Պոուլսենը ևս հեռացվել է 2002 թվականին աշխատանքից։
Հետո նա վերադարձել է Դանիա՝ կատարելով մի քանի աննշան աշխատանքեր։ 2006 թվականին կնքել է համաձայնագիր Գրիվ Ֆոդբոլդի հետ նոր գլխավոր մարզիչ դառնալու համար, սակայն միևնույն ժամանակ առաջարկ է ստացել դառնալու Ջորդան U-20-ի գլխավոր մարզիչ։ Ի վերջո ընդունել է Ջորդանի առաջարկը։
2008 թվականի հունվարին Պոուլսենն ընդունել է Հայսատանի ազգային հավաքականի գլխավոր մարզիչ դառնալու առաջարկը։ 2009 թվականի մարտի 30-ին նա ազատվել է Հայաստանի ֆուտբոլի ֆեդերացիայում իր պաարտականություններից։
2010 թվականին Պոուլսենը ստանձնել է Տանզանիայի ազգային հավաքականի գլխավոր մարզչի պաշտոնը Տանզանիայի ֆուտբոլի ֆեդերացիայի 59 թեկնածուներից հինգի կարճ ցուցակում հայտնվելուց հետո ։ Չորս ամիս թիմի պատասխանատու լինելուց հետո Տանզանիային առաջնորդել է 2010 CECAFA գավաթի խաղարկությանը, որը 1994 թվականից ի վեր երկրի առաջին հաղթանակն էր ։ Տանզանիայից հեռացել է 2012 թվականի մայիսին, և նրան փոխարինել են իր ընկեր Դեյնն ու իր անվանակից Կիմ Պոուլսենը ։
2013 թվականի օգոստոսին դարձել է Դանիայի փոքր լիգայի «Solrød» ֆուտբոլայի ակումբի նոր ղեկավար ։ 2014 թվականի ամռանը նշանակավել է «Haslev» ֆուտբոլային ակումբի նոր ղեկավար ։
Արտաքին հղումներ
Կատեգորիա:Դանիացի ֆուտբոլիստներ Կատեգորիա:Հայաստանի ֆուտբոլի հավաքականի մարզիչներ Կատեգորիա:Ֆուտբոլիստներ Կատեգորիա:Ֆուտբոլի կիսապաշտպաններ
Սոլոն
Սոլոն կամ Սողոն (հունարեն՝ Σόλων, ), Հին Հունաստանի Աթենք քաղաքի հայտնի պետական գործիչ, օրենսգիր և բանաստեղծ։ Հին Հունաստանի յոթ իմաստուններից մեկը։
Կենսագրություն
Սոլոնն իր ծագումով պատկանում էր հին էվպատրիդական դասին՝ սերվելով ազնվական, սակայն աղքատ ընտանիքից։  Արդեն երիտասարդ տարիքում Սոլոնը զբաղվում էր առևտրով։ Արիստոտելը և Պլուտարքոսը հաղորդում են, որ Սոլոնն ըստ իր բարեկեցության պատկանում էր բնակչության միջին դասին։
Մ.թ.ա. 594 թ. Սոլոնն ընտրվում է Աթենքի արքոնտ։ Պաշտոնը ստանձնելիս՝ նա հրաժարվում է արքոնտների ավանդական երդումից, որով ստանձնում էին պահպանել տիրող օրենքները։
Բարեփոխումները
Առաջին օրենքը, որով սկսվեց Սոլոնի գործունեությունը, սիսախֆիան էր (թոթափում), որով արգելվեց պարտքը չվճարելու պատճառով ստրկությունը և իջեցվեցին տոկոսադրույքները։ Սակայն սկզբնական շրջանում ոչ ոք չէր կարողանում առանց փոխհատուցման դադարեցնել աթենական հողատերերի ստրկացումը։ Հողերը, որոնց վրա կանգնեցված էին պարտային սյուներ, հայտարարվեցին պարտքերից ազատ և վերադարձվեցին իրենց տերերին։ Ստրկությունից աթենական հողատերերի ազատագրումը առաջին քայլն էր հետագա բարեփոխումների ճանապարհին։
Հողային բարեփոխումներից հետո Սողոնը իրականացրեց տնտեսական համալիր քաղաքականություն, որով նա աջակցություն էր ցուցաբերում արհեստավորներին։ Այլ քաղաքներից Աթենք եկած արհեստավորներին իրավունք էր տրվում այնտեղ բնակվել։ Մեկ այլ օրենքով, իրենց որդուն արհեստ չսովորեցրած ծնողները զրկվում էին ծերության օրոք նրանից օգնություն պահանջելու իրավունքից։
Հողային հարցի հետ կապված ռեֆորմների իրականացնելուց հետո Սոլոնը սկսեց ամրապնդել քաղաքական կարգը։ Հին ավագանու խորհրդի կողքին, որը այդ ժամանակ ստացել էր արեոպագոս անունը, Սոլոնը հիմնադրեց Չորս հարյուրի խորհուրդը, որի անդամներն ընտրվում էին ըստ ունեցվածքային ցենզի՝ յուրաքանչյուր փիուլեից հարյուր մարդ։
Սոցիալական բարեփոխումներ իրականացնելով, Սոլոնը պոլիսի ամբողջ բնակչությունը բաժանեց չորս ունեցվածքային դասերի՝ ըստ իրենց տարեկան եկամտի, որը չափվում էր գյուղատնտեսական մթերքով։
Այդ դասերն էին՝ Կարող էին ընտրվել արքոնտներ և գանձապահներ։ Կարող էին պահել մարտական նժույգ։ Ծառայում էին որպես հոպլիտեսներ։
Բարձրագույն զինվորական և արքոնտների պաշտոնները կարող էին ստանալ միայն առաջին դասի ներկայացուցիչները, երկրորդ դասը ներկայացված էր հեծելազորում, երրորդ դասը՝ ծանրազեն հետևակում և չորրորդը՝ թեթևազեն հետևակում։
Չորս հարյուրի խորհրդի մեջ կարող էին մտնել միայն առաջին երեք դասերի ներկայացուցիչները։
Բոլոր չորս դասերի ներկայացուցիչները իրավունք ունեին մասնակցել Ժողովրդական ժողովում, Ժողովրդական դատարանում, որը կրկին վերականգնվել էր։ Սոլոնը առաջին անգամ մտցրեց նաև ազատ կտակի սկզբունքը։ Եթե քաղաքացին չուներ օրինական որդիներ, ապա նա իրավունք ուներ կտակելու իր ունեցվածքը ում որ ցանկանում էր, այլ ոչ թե թողնել իր տոհմի որևիցե անդամի, ինչպես դա լինում էր նախկինում։ Այս օրենքով հաստատվում էր յուրաքանչյուրի իրավունքը ղեկավարել իր ունեցվածքը իր հայեցողությամբ, այլ ոչ թե տոհմի շահերին համապատասխան։